Brezová pod Bradlom

Brezová pod Bradlom (saksa keeles Birkenhain, ungari keeles Berezó) on linn Slovakkias Trenčíni maakonnas Myjava ringkonnas.

 Geograafiline asend 
Brezová pod Bradlom asub Väikeste Karpaatide jalamil, Tšehhi piirist 16 km kaugusel.

 Ajalugu 
Asulat on esmamainitud 1262. aastal. Alevi staatuse sai Brezová pod Bradlom 1709. aastal. Linnaõigused sai Brezová pod Bradlom 1966. aastal.Minulosť Brezovej pod Bradlom Mesto Brezová pod Bradlom. Vaadatud 19. novembril 2023

 Vaatamisväärsused 
Brezová pod Bradlomi kesklinnast 3 km kirdes Bradlo mäel (543 meetrit) asub slovaki rahvusliku liikumise tegelase, riigitegelase ja sõjaväelenduri Milan Rastislav Štefániki (1880–1919) hauamonument. Monumendi rajamist alustati 1924. aastal ja see valmis 1928. aastal.The Barrow of Milan Rastislav Štefánik (Brezová pod Bradlom) Slovakia Travel. Vaadatud 19. novembril 2023Mound of General M. R. Štefanik Trenčín región. Vaadatud 19. novembril 2023

 Rahvastik 

Slovakkia 2021. aasta rahvaloenduse andmetel oli Brezová pod Bradlomi elanikest slovakke 93,54%, tšehhe 0,7%, ukrainlasi 0,47% ja ungarlasi 0,12%. Rahvus oli teadmata 4,62%-l elanikest.Number of population by ethnicity in the municipality Brezová pod Bradlom at 1. 1. 2021 Sčítanie obyvateľov, domov a bytov 2021. Vaadatud 19. novembril 2023

 Sõpruslinnad 
 Břeclav, Tšehhi
 Paulhan, Prantsusmaa

 Viited 

Kategooria:Slovakkia linnad
Kategooria:Trenčíni maakond